“พาณิชย์” ไฟเขียวต่างด้าวลงทุนในไทยเพิ่ม 25 ราย เม็ดเงินกว่า 900 ล้านบาท!
กระทรวงพาณิชย์ ไฟเขียวต่างด้าวลงทุนในไทยเพิ่ม 25 ราย เม็ดเงินลงทุนกว่า 900 ล้านบาท ส่งผลให้เกิดการจ้างงานคนไทย 260 คน 
กระทรวงพาณิชย์ ไฟเขียวต่างด้าวลงทุนในไทยเพิ่ม 25 ราย เม็ดเงินลงทุนกว่า 900 ล้านบาท ส่งผลให้เกิดการจ้างงานคนไทย 260 คน
31 ม.ค. 2563

นายวุฒิไกร ลีวีระพันธุ์ อธิบดีกรมพัฒนาธุรกิจการค้า กระทรวงพาณิชย์ ในฐานะเลขานุการคณะกรรมการการประกอบธุรกิจของคนต่างด้าว เปิดเผยว่า ที่ประชุมของคณะกรรมการฯ เมื่อวันที่ 22 ม.ค.63 ได้อนุญาตให้คนต่างชาติลงทุนภายใต้ พ.ร.บ.การประกอบธุรกิจของคนต่างด้าว ประกอบธุรกิจในประเทศไทยรวม 25 ราย
โดยเป็นนักลงทุนจากญี่ปุ่น สิงคโปร์ และเยอรมนี ซึ่งนำเงินเข้ามาลงทุนกว่า 912 ล้านบาท และก่อให้เกิดการจ้างงานคนไทย 260 คน รวมถึงมีการถ่ายทอดเทคโนโลยีอันเป็นองค์ความรู้เฉพาะด้านโดยตรงจากประเทศผู้เข้ามาลงทุน
ทั้งนี้ ในเดือน ม.ค.63 มีจำนวนธุรกิจที่ได้รับอนุญาตเพิ่มขึ้น 4% จากเดือน ธ.ค.62 โดยมีผู้ได้รับอนุญาตให้ประกอบธุรกิจที่สนับสนุนการทำงานของบริษัทในเครือในกลุ่มให้มีประสิทธิภาพและเป็นมาตรฐานเดียวกัน ธุรกิจที่ส่งเสริมตลาดทุน รวมถึงประกอบธุรกิจซึ่งสอดคล้องกับนโยบายส่งเสริมการลงทุนของภาครัฐ
สำหรับธุรกิจที่คนต่างด้าวได้รับอนุญาตให้เข้ามาลงทุนครั้งนี้ ประกอบด้วย
นายวุฒิไกร กล่าวว่า การอนุญาตครั้งนี้มีผลให้เกิดการถ่ายทอดเทคโนโลยีซึ่งเป็นองค์ความรู้ในแขนงที่คนไทยยังไม่มีความชำนาญหรือมีความเชี่ยวชาญในระดับที่ไม่สูงมากนัก เช่น องค์ความรู้เกี่ยวกับมาตรฐานความปลอดภัยในกระบวนการขุดลอกร่องน้ำและแอ่งจอดเรือ องค์ความรู้เกี่ยวกับเทคโนโลยีระบบกันสั่นสะเทือนสำหรับรถจักรยานยนต์ องค์ความรู้เกี่ยวกับระบบปฏิบัติการ Cargowise เพื่อการจัดการขนส่งสินค้าอย่างมีประสิทธิภาพ องค์ความรู้เกี่ยวกับเทคโนโลยีการขึ้นรูป การอบร้อน และการพ่นชุบเคลือบสีของชิ้นส่วนและอุปกรณ์ยานยนต์ องค์ความรู้เกี่ยวกับเทคโนโลยีเพื่อการให้บริการโทรคมนาคมและอินเทอร์เน็ต เป็นต้น